เอสเอ็มอีแบงก์จ่ายเงินกู้ให้ผู้ประกอบการที่ได้รับผลกระทบแล้ว
เอสเอ็มอีแบงก์ จ่ายเงินกู้ให้ผู้ประกอบการที่ได้รับผลกระทบแล้วกว่า 1.6 พันล้านบาท คาดอนุมัติครบ 5,000 ล้านบาทภายใน 2 เดือนนี้
1 มิ.ย. 2553

เอสเอ็มอีแบงก์ จ่ายเงินกู้ให้ผู้ประกอบการที่ได้รับผลกระทบแล้วกว่า 1.6 พันล้านบาท คาดอนุมัติครบ 5,000 ล้านบาทภายใน 2 เดือนนี้ 
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์)  หรือ ธพว.เปิดเผยว่า จากการเปิดรับลงทะเบียนผู้ประกอบการได้รับผลกระทบตั้งแต่ วันที่ 26 - 31 พ.ค. ที่ผ่านมา รวม 6 วัน มีผู้ลงทะเบียนขอรับสินเชื่อตามโครงการ เอสเอ็มอี พาว์เวอร์ เพื่อวันใหม่ ทั้งสิ้น 5,714 ราย วงเงินของสินเชื่อ 3,995 ล้านบาท โดยมีผู้ประกอบการที่ผ่านเกณฑ์การอนุมัติสินเชื่อแล้ว 2,640 ราย คิดเป็นวงเงินขอรับสินเชื่อที่อนุมัติแล้ว 1,668 ล้านบาท 
ทั้งนี้ คาดว่า จะสามารถอนุมัติงบวงเงินทั้งหมด ภายใน 2 เดือน และหลังจากนั้นคาดว่าทางรัฐบาลและกระทรวงการคลังจะมีการอนุมัติเพิ่มวงเงินตามโครงการอีก 5,000 ล้านบาท รวมเป็น 1 หมื่นล้านบาท 
" วันนี้ธนคารได้อนุมัติวงเงินสินเชื่อให้กับผู้ประกอบการที่ได้บผลกระทบจากเหตุการณ์ 19 พ.ค. แล้ว 161 ราย วงเงิน 98 ล้านบาท และคาดว่าจะทยอยอนุมัติได้ครบทั้งวงเงินภายใน 2 เดือนนี้ " นายโสฬสกล่าว